गृह मंत्रालय के प्रवक्ता जॉर्ज गालिंडो ने ये जानकारी दी है.यह पैसा प्लास्टिक के बोरे में छुपा कर रखा गया था. मेटा नदी के किनारे पर छुपा कर रखे गए इस बोरे में एक किलो कोकीन और एक राइफल भी मिली है.अधिकारियों ने अभी तक ये नहीं बताया है कि सुरक्षा बल इस पैसे तक पहुंचे कैसे.वेनेजुएला में पिछले कुछ समय में बड़ी संख्या में ड्ग्स के तस्करों, कोलंबिया के गुरिल्ला संगठनों के कार्यकर्ताओं और ड्रग डीलरों को गिरफ्तार किया है.उल्लेखनीय है कि ड्रग डीलर्स आम तौर पर नगद पैसा दूर दराज़ के क्षेत्रों में ऐसे ही छुपा कर रखते हैं.मंत्रालय के प्रवक्ता गालिंडो के अनुसार ये पैसा सौ सौ डॉलर की शक्ल में था और इन्हें छह प्लास्टिक बोरों में एक ग्रामीण इलाक़े में दबा कर रखा गया था.इससे पहले 2003 में कोलंबिया के सैनिकों को कोलंबिया के जंगलों में 2 करोड़ डॉलर मिले थे जो ज़मीन में दबा कर रखे गए थे.इन सैनिकों ने जंगल में दबे पैसे के बारे में अधिकारियों को जानकारी नहीं दी थी जिसके बाद सैनिकों पर चोरी का इल्जाम लगा था. इस मामले में अभी भी फैसला आना बाकी है.